แรงซื้อหุ้น “ค้าปลีก-อิเล็กฯ” ดัน SET ปิดพุ่ง 14 จุด ลุ้นพรุ่งนี้ไปต่อ!
SET ปิดพุ่ง 14 จุด รับแรงซื้อหุ้นค้าปลีกและอิเล็กทรอนิกส์ สำหรับพรุ่งนี้ยังปรับตัวขึ้นต่อได้ และลุ้นแตะจุดสูงสุดเดิม 1,695 จุด ซึ่งเป็นแนวต้าน ส่วนแนวรับให้ไว้ที่ 1,680 จุด 
SET ปิดพุ่ง 14 จุด รับแรงซื้อหุ้นค้าปลีกและอิเล็กทรอนิกส์ สำหรับพรุ่งนี้ยังปรับตัวขึ้นต่อได้ และลุ้นแตะจุดสูงสุดเดิม 1,695 จุด ซึ่งเป็นแนวต้าน ส่วนแนวรับให้ไว้ที่ 1,680 จุด
1 ก.พ. 2566

นายณรงค์เดช จันทรไพศาล ผู่ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ปรับตัวขึ้นได้ดี โดยได้รับแรงหนุนจากกลุ่มค้าปลีกและกลุ่มอิเล็กทรอนิกส์นำตลาด หลังตัวเลข PMI ของจีนกลับมาขยายตัว และยังมีหุ้นอีกหลายกลุ่มปรับขึ้นมาด้วย ภาพรวมมาจากความคาดหวังธนาคารกลางสหรัฐ (เฟด) จะไม่ส่งสัญญาณนโยบายการเงินแบบแข็งกร้าว (Hawkish) มากเกินไป ซึ่งต้องรอผลประชุมเฟดและถ้อยแถลงประธานเฟดคืนนี้
หากเฟดไม่ส่งสัญญาณ Hawkish ก็จะส่งผลให้ตลาดในวันพรุ่งนี้ยังปรับตัวขึ้นต่อได้ และลุ้นแตะจุดสูงสุดเดิม 1,695 จุด ซึ่งเป็นแนวต้าน ส่วนแนวรับให้ไว้ที่ 1,680 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,971.15 ล้านบาท ปิดที่ 144.50 บาท ลดลง 0.50 บาท
CPALL มูลค่าการซื้อขาย 2,272.29 ล้านบาท ปิดที่ 67.25 บาท เพิ่มขึ้น 0.75 บาท
KCE มูลค่าการซื้อขาย 2,131.88 ล้านบาท ปิดที่ 55.50 บาท เพิ่มขึ้น 0.75 บาท
DELTA มูลค่าการซื้อขาย 1,601.42 ล้านบาท ปิดที่ 898.00 บาท ลดลง 2.00 บาท
PTTEP มูลค่าการซื้อขาย 1,484.33 ล้านบาท ปิดที่ 173.00 บาท เพิ่มขึ้น 1.50 บาท